CELEX: 62009CN0500
Language: sl
Date: 2009-12-02 00:00:00
Title: Zadeva C-500/09: Tožba, vložena 2. decembra 2009 – Evropska komisija proti Helenski republiki

13.2.2010   
            
            
               SL
            
            
               Uradni list Evropske unije
            
            
               C 37/22
            
         Tožba, vložena 2. decembra 2009 – Evropska komisija proti Helenski republiki
   (Zadeva C-500/09)
   2010/C 37/27
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: L. Lozano Palacios in D. Triantafyllou)
   
      Tožena stranka: Helenska republika
   
      Predloga
   
   
               —
            
            
               Ugotovi naj se, da Helenska republika s tem, da je nadaljevala z izvrševanjem ministrskega odloka A1/44351/3608 z dne 12. oktobra 2005 ni izpolnila svojih obveznosti iz Direktive 97/67/ES (1) (kakor je bila spremenjena), kot so razvidne zlasti iz člena 9(1) in (2),
            
         
               —
            
            
               Helenski republiki naj se naloži plačilo stroškov.
            
         
      Tožbeni razlogi in bistvene trditve
   
   Helenska republika ovira liberalizacijo poštnih storitev iz Direktive 97/67, ki v zvezi s tem določa dodelitev splošnih dovoljenj ali posameznih licenc na odprti in nediskriminatorni podlagi.
   Z grškimi predpisi se pri dodelitvi licenc za poštne tovornjake od pooblaščenih prevoznikov zahteva, da so sami poštna podjetja, vpisana v ustreznem registru kot imetniki splošnega dovoljenja. Zato je treba korenito prestrukturirati poštno omrežje, podjetjem, ki so nosilci dejavnosti, pa je onemogočena uporaba podizvajalcev, razen če bi se spremenila v podjetja za dajanje tovornjakov v najem, ob upoštevanju s tem povezanih stroškov.
   Poleg tega je v Helenski republiki prevoz težkega tovora dovoljen le z določenimi tovornjaki, katerih uporaba je omejena na zaprto dejavnost, kar drugim podjetjem onemogoča opravljanje tovrstne storitve.
   Helenska republika teh omejitev ni dovolj utemeljila.
   
      (1)  UL L 15, 21.1.1998, str. 14.